Aalborgs Stifts Adresseavis, 1821-05-23
Revolution i Rio de Janeiro. Som i Neapel, Spanien og Portugal er ogsaa her en Revolution bevirket ved Militairet. Rygtet om den i Bahia udbrudte Jnsurrection, gjorde et overordentligt Jndtryk her. Kongen erklærede ved et Dekret, han havde besluttet, at sende sin Søn, Don Pedro, til Portugal, for at bekræfte Constitutionen der. Men da Portugals Forfatning ikke ganske vilde passe for Brasilien, befalede han, at Folkedeputerede skulde samles i Rio de Janeiro, for at raadslaae om de nødvendige Forandringer i Constitutionen. Men dette Dekret mishagede Folket aldeles. Man saae deri kun Udflugter og halve Forholdsregler. Dette benyttede det revolutionaire Partie sig af. Om Natten forlod Jægerregimentet sine Barakker; Obersten, som ikke vilde med, blev arresteret. Da det naaede Staden, opfordrede det de brasilianske Jægere til at marschere med, hvilket de ogsaa gjorde, og forenede droge nu alle til Pladsen Rocio, hvor Vaabenoplaget var. Klokken 3 om Morgenen meldtes Sagen for Kronprindsen og han besluttede strax, at stille sig i Spidsen for Tropperne, for at hindre Blodsudgydelse. Ved hans aabne og loyale Fremfærd fik denne store Dag (26de Februar), hvis Helt han strax blev, sin fortrinligste Glands og Sagen sin Afgiørelse. Da Prindsen viste sig for Tropperne, tilraabte disse ham et: Leve Constitutionen, som han strax besvarte. Efter, omringet af det nysgierrige Folk, at have raadslaaet med Officererne, besteg Prindsen Platteformen af Theatret, hvorfra Man kan oversee hele Pladsen, og oplæste Antagelsen af Portugals Constitution, i Form af et Dekret. Stormende bifaldsraab løde fra alle Kanter. Forterne fyrede den kongelige Salut og Klokkeringning fra alle Stadens Kirker, forkyndte den lykkelige Begivenhed. Antagelsesakten blev undertegnet af alle Officererne. Prindsen spurgte, om der var mere, Man ønskede. Da traadte fire Studenter frem, og fordrede Pressefrihed. Han svarte, den fulgte naturligviis af den nys fuldbyrdede Handling, da Forfatningen uden den var et Legem uden Siel. Derpaa reed Prindsen, ledsaget af tvende Lieutenanter, til St. Christoval, for at faae Kongens Sanction, som ogsaa strax paafulgte. Med den reed nu Prindsen ufortøvet tilbage til Rocio, næsten qualt af det glædedrukne Folk. Fra den samme Platteform forkyndte han Udnævnelsen af det nye Ministerium, som hørtes med et almindeligt Viva. - Efter derpaa at have modtaget den nye Bestyrelses Opvartning, viste Prindsen sig igien paa Platteformen Kl. 9, ledsaget af Bispen, og aflagde Eed paa Evangeliet, at ville opretholde den nysantagne Constitution, hvilket alle Ministrene gjorde efter ham. Folk og Soldater omfavnede hinanden i ubeskrivelig Rørelse over denne sieldne Scene. Kl. 11 kom Kongen og kort efter viste sig den hele kongelige Familie paa Balkonen. Alle, især Kronprindsen og Kronprindsessen, en Datter af Keiser Frants, modtoges med megen Jubel. Derpaa desilerede hele Besætningen forbi og besvor Constitutionen, hvorpaa Kronprindsen traadte frem og udraabte: Alt, hvad vi have gjort, er skeet paa min Faders befaling. - Derpaa gik Man hiem og frydede sig ved det herlige Stykke Arbeid, Man havde faaet istand den Dag. Om Aftenen var Staden illumineret. Ogsaa Flaaden har edelig hyldet den nye Forfatning.